الأكراد أو الكرد أو الكورد (كوردى: کورد / Kurd) هما مجموعه عرقيه بتعيش بين العراق وايران وتوركيا وسوريا وليس ليهم دوله قديم بيعيش فى الشرق الأوسط غالبيتهم بيسكنوا فى منطقه اسمها كردستان اللى اراضيها متقسمه بين تركيا و ايران و العراق و سوريا. لغتهم هى الكردى. غالبية الاكراد مسلمين سنه و منهم شيعه و من ديانات تانيه غير الاسلام زى اليزيديين و اليرسانيين و اليهود و المسيحيين. عدد الأكراد فى العالم حوالى 45,6 مليون لعام 2016، معظمهم عايشين فى كردستان و فيه اكراد سابوا بلادهم و عايشين فى الشتات بسبب الاضطهادات و محاولات طمس هويتهم التاريخيه و الثقافيه. أكراد الشتات بيعيشوا فى ارمينيا و جورجيا و اسرائيل و اذربيجان و روسيا و كمان فى اوروبا الغربيه و امريكا. الأكراد شعب قديم و عريق استقر فى كردستان من الاف السنين و لعب ادوار تاريخيه مهمه. فى سنه 1514 استولى الاتراك على كردستان بقيادة سليم الاول و عانوا كتير زى كل الشعوب اللى وقعت تحت الحكم التركى الاستبدادى. و بيكافح الأكراد النهارده علشان تحسين أحوالهم و الاستقلال ببلدهم كردستان و تحريرها. الاكراد كان ليهم اتصال كبير بمصر و هاجروا ليها وقت غزوات المغول و الاضطهادات. من مشاهير الاكراد التاريخيين كان صلاح الدين الأيوبي مؤسس الدوله الايوبيه.